        ROMÂNIA 





JUDEŢUL HARGHITA                                 
  ORAŞUL BORSEC
  CONSILIUL LOCAL

P R O C E S    V E R B A L 



     Încheiat azi    29 iulie     2021  , cu ocazia ședinței convocate în conformitate cu prevederile art.133(1) , art.155(1), lit.b), art.155(3), lit.b), Cap. VIII, art.196(1), lit.b) din Ordonanța de Urgență nr.57/2019 privind Codul Administrativ, iar materialul  ședinței a fost pus la dispoziția consilierilor cu respectarea prevederilor art.134(4), lit.d) prin E-mail . 


         Președintele ședinței ,   prezintă proiectul ordinei de zi , supus la vot a fost  aprobat cu unanimitate de voturi. 

                                Se supune la vot  procesul  verbal al ședinței anterioare  din data de 24 iunie     2021.

      
                                 Nefiind   obiecțiuni procesul verbal al ședinței ordinare din data de 24 iunie    2021,  a fost aprobat cu unanimitate de voturi. 




Se dă cuvântul d-nei Lăbonț Rodica, președintele asociației de proprietari , invitată în urma discuțiilor purtate în cadrul ședinței din data de 24 iunie 2021, la solicitarea d-nei consilier Moșneag Ana Maria.

 


     D-na Lăbonț Rodica, arată consiliului faptul că, asociația are bani, dar contul este blocat din cauza datornicilor în urma termoizolării blocurilor. Sunt persoane de la care nu pot fi recuperate datoriile. Face cunoscut lista datornicilor și suma cu cât se datorează. Sunt bani pentru efectuarea unor lucrări, acum se dorește contractarea unei firme specializate din Remetea, care va executa lucrări de vidanjare, spălare și schimbare țevi în pivnițe. Așteaptă oferta de preț pentru încheierea contractului și începerea lucrărilor. 






     D-ul Balla Ferencz, locatarii de la parter, lasă apa menajeră să  curgă direct în pivnițe și nu prin canalizare. 




      D-na Lăbonț Rodica, arată faptul că, din informațiile deținute sunt probleme și la canalizarea de la blocul din strada Pietrii. 
                                D-ul Balla Ferencz, trebuie sesizat prestatorul de servicii respectiv S.C. Romaqua Prest, pentru luarea de măsuri și remedierea deficiențelor semnalate de locatari. 




     D-ul Bayka Gyula, trebuie văzută unde este problema, iar lucrările de reparații intră în sarcina prestatorului de servicii. 
                                D-na Lăbonț Rodica,  arată consiliului faptul că, de doi ani de zile nu mai locuiește permanent în localitate, vine săptămânal de 1-2 ori și nu mai poate să administreze asociația de proprietari. Solicită luarea de măsuri pentru schimbarea din funcție și numirea unei persoane care locuiește permanent în localitate și poate lua măsuri în timp real.  Depune cererea de demisie din funcția de președinte al asociației de proprietari.
                              D-ul Balla Ferencz, întreabă, dacă pentru munca depusă ca președinte al asociației a primit remunerație. 
                               D-na Lăbonț Rodica, ca răspuns arată faptul că, a activat pe tot parcursul timpului fără remunerație , dar  frecvent primea amenințări.




     D-ul primar,  este o situație anevoioasă, trebuie ținută în funcțiune asociația pe motiv că este necesar la realizarea programelor de termoizolare. Problema ceea mai mare este al proprietarilor care nu înțeleg ce înseamnă să trăiești în comun. Acești oameni nu realizează că sunt proprietari asupra apartamentelor unde au atât drepturi cât și obligații.
                               D-na Lăbonț Rodica, arată faptul că sediul social al asociației este înregistrată la Registrul unic al asociațiilor/fundațiilor la Judecătoria Toplița la adresa  : Borsec, str. Topliței nr.1. Imobilul nu mai există dar sediul asociației nu a fost modificat. 



      D-na Lăbonț părăsește sala de ședințe și se trece la discutarea primului punct al ordinei de zi, și anume: adoptarea unui proiect de hotărâre cu privire la decontarea navetei cadrelor didactice.




      În conformitate cu  Hotărârea nr.4/02.07.2021 al Consiliului de Administrație al Liceului Tehnologic  „Zimmethausen”Borsec, suma solicitată este de   2382 lei  pentru luna iunie .
                          Nefiind alte probleme de discutat pe marginea proiectului și a materialului  prezentat ,  supus la vot proiectul    de hotărâre a fost aprobat cu unanimitate de voturi.
                            S-a adoptat Hotărârea nr. 57 /2021 
                        La următorul punct al ordinei de zi, este prezentat materialul cu privire la  aprobarea execuției bugetelor  pe trimestrul II al anului 2021.



   La întocmirea documentației cu privire la execuția a bugetului la sfârșitul trimestrului II 2021, a fost luate în considerare  și respectate prevederile   art 49(12) din Legea nr.273/2006 privind finanțele publice locale cu modificările si completările ulterioare, Hotărârea Consiliului local oras Borsec nr.33/2021 privind aprobarea bugetului local pe anul 2021 cu modificările ulterioare aduse prin rectificare.
                  Nefiind alte probleme de discutat pe marginea proiectului și a materialului  prezentat ,  supus la vot proiectul    de hotărâre a fost aprobat cu unanimitate de voturi.
                            S-a adoptat Hotărârea nr. 58 /2021 
                        La următorul punct al ordinei de zi, este prezentat materialul cu privire la cofinanțarea  funcționării  cultelor    recunoscute din România și existente în localitate.




   Au fost depuse și înregistrate în termenul legal două cereri de cofinanțare pentru funcționarea cultelor  și anume: 
 În urma verificărilor documentelor depuse în conformitate cu prevederile , Cap. III, art.14 din  Hotărârea Guvernului  nr. 1470/2002 pentru aprobarea Normelor metodologice pentru aplicarea prevederilor O.G. nr.82/2001, cu modificările și completările ulterioare, se cofinanțează sub forma de  ajutor pentru funcționare ;
           Biserica Romano – Catolică, cheltuieli de funcționare , procurarea de combustibil solid peleți,    .   suma de 40.000 lei.

           Biserica Parohia Ortodoxă , cheltuieli de   funcționare   procurarea de combustibil solid peleți,    .  cu suma de 20.000 lei.


 Este arătat fapătul că, bisericile cofinanțate au obligația ca în conformitate cu prevederile Cap. IV,art.15 să justifice prin decontare sprijinul financiar nerambursabil alocat.
            Cofinanțarea lucrărilor se va realiza din  bugetul local al orașului Borsec, Cap.67.02.50 ( alte servicii în domeniul culturii, recreeri și religiei ) , art.59.12 ( susținerea cultelor).
                      Nefiind alte probleme de discutat pe marginea proiectului și a materialului  prezentat ,  supus la vot proiectul    de hotărâre a fost aprobat cu 10 voturi pentru d-ul consilier Balazs Tibor nu votează , fiind parte interesată.
                            S-a adoptat Hotărârea nr. 59 /2021 
                        La următorul punct al ordinei de zi, este prezentat materialul cu privire la predarea în folosință gratuită a unui amplasament  în vederea realizării unei  investiții de către   Ministerul Dezvoltării, Lucrărilor Publice și Administrației, prin Compania Națională de Investiții .




   Se arată faptul că, este necesar predarea terenului pentru realizarea  investiției ” Reabilitarea, modernizarea, dotarea și extinderea bazei sportive Borsec, str. Stadionului, nr.19, oraș Borsec”,  fiind vorba despre o suprafață de 26.732 mp., teren intravilan identificat prin  CF nr.52275.




      Proiectul a ajuns conform adresei  nr.30.333/2021 a Companiei Naționale de Investiții, Direcția promovare investiții/Departamentul, promovare investiții sport și infrastructură sanitară înregistrată sub nr. 796/2021, în etapa a doua  și se solicită asumarea unor angajamente de către beneficiarul investiției, și anume: 
                 - asigurarea în condițiile legii, suprafețele de teren necesare pentru depozitare și pentru organizare de șantier;

                 - asigurarea finanțării pentru racorduri la utilități ( energie electrică, apă, canal și combustibilul ce va fi utilizat)
                 - după predarea amplasamentului de către  Compania Națională de Investiții  și a obiectivului realizat se va menține destinația inițială și se va întreține obiectivul realizat pe o perioadă de minim 15 ani.
                    Nefiind alte probleme de discutat pe marginea proiectului și a materialului  prezentat ,  supus la vot proiectul    de hotărâre a fost aprobat cu unanimitate de voturi 
                            S-a adoptat Hotărârea nr.60 /2021 
                        La următorul punct al ordinei de zi, este prezentat materialul cu privire la completarea  domeniului public al unității administrativ teritoriale al orașului Borsec, județul Harghita.



   Este prezentat  punctul de vedere al  Ministerului  dezvoltării ,lucrărilor publice  şi Administrație  nr. MDLPA – 60522/DPFBL – 2470/08.08.2021, înregistrată sub nr.812/2021 precum și cele patru obiective pentru care s-a solicitat completarea bunurilor din domeniul public al orașului și anume: 
              Teren intravilan, de lângă fosta Vila nr.55 , B-dul 7 Izvoare,  în suprafață de 2723 mp., Nr. Cadastral 52008
              Teren Intravilan  de lângă teren sport ”Kerek”,str. Jokai Mor,  în suprafață de
 2732 mp.,  Nr. Cadastral 52009
                Teren Intravilan din spatele  Bisericii Ortodox strada Carpați, , în  suprafață de 4999 mp.,Nr. Cadastral 52010
              Teren Intravilan, , în suprafață de  4219 mp. Nr. Cadastral 52012
52012-C1 – edificat construcția izvorului nr.10 , Nr. Niveluri:1, S. Construcția la sol 303 mp., tip D+P, fundație din piatră, construit din lemn.
                            Nefiind alte probleme de discutat pe marginea proiectului și a materialului  prezentat ,  supus la vot proiectul    de hotărâre a fost aprobat cu unanimitate de voturi 
                            S-a adoptat Hotărârea nr.61 /2021 
                           La următorul punct al ordinei de zi, este prezentat materialul cu privire la rectificarea  bugetului local pe anul 2021 



D-na Patka Eniko, prezintă materialul întocmit care face parte integrantă din dosarul ședinței.

Prezintă modificările intervenite:
La partea de venituri: 

La capitolul 07.02.01.02 [02] se majorează cu suma de 103,82 mii lei

La partea de cheltuieli: 
La capitolul 67.02.03.30 [02] art. 20.30.30 se majorează cu suma de 98,82 mii lei
La capitolul 70.02.50 [02] art. 20.01.04 se majorează cu suma de 5,00 mii lei
La capitolul 70.02.50 [02] art. 20.01.30 se diminuează cu suma de -5,00 mii lei
La capitolul 74.02.05.01 [02] art. 20.01.06 se majorează cu suma de 5,00 mii lei


Se modifică anexa 4, evenimente culturale din suma de 190.000 lei în suma de 288.820 și se fac virări între de credite între capitole și articole. 
                         Nefiind alte probleme de discutat pe marginea proiectului și a materialului  prezentat ,  supus la vot proiectul    de hotărâre a fost aprobat cu unanimitate de voturi 
                            S-a adoptat Hotărârea nr.62 /2021 
                           La următorul punct al ordinei de zi, este prezentat materialul cu privire la alegerea președintelui de ședință care va prezida ședințele consiliului în luna august, septembrie și octombrie 2021.




D-ul  Maier Cristian a fost propus să prezideze  ședințele consiliului în luna august, septembrie și octombrie 2021.
                            Nefiind alte probleme de discutat pe marginea proiectului și a materialului  prezentat ,  supus la vot proiectul    de hotărâre a fost aprobat cu unanimitate de voturi 
                            S-a adoptat Hotărârea nr.63 /2021

DIVERSE:




D-ul Markos Sandor, în urma reabilitării zidului de sprijin de pe strada Carpați, semnalizarea lucrărilor  nu a fost ridicată, iar copii se distrează și o mută de la un loc la altul. Trebuie luat obiectivul de pe trotuar.
                            D-ul Balla Ferencz, sesizează unele aspecte din oraș unde urgent trebuie luate măsuri:



1. strada Mândra podul este făcut iar un stâlp de electricitate este legat de un brad, care prezintă pericol. Trebuie 1/2 mc., beton pentru stabilizarea stâlpului

                  2. strada M.Eminescu  - curba spre strada Nouă vis a vis de casa apei este plin de gunoi 
                           D-ul primar,  în privința stâlpului de electricitate , remedierea situației prezentată este necesar sesizarea societății de furnizare.




Se arată faptul că și în alte locuri sunt stâlpi care prezintă un pericol iminent. Este necesar inventarierea tuturor punctelor vulnerabile și sesizată societatea de furnizare pentru luare de măsuri.




D-ul Szabo Tibor,   unii dintre tinerii care construiesc casă pe strada Nouă sunt la un pas de a se muta. Fără lumină nu o pot face. Întreabă dacă sunt șanse de a se racorda casele la electricitate.




D-ul primar, este o procedură anevoioasă dar ca o soluție se va rezolva prin organizare de șantier până când se va găsi o altă soluție. Această problemă a fost sesizată  și d-lui prefect, care a fost în vizită de lucru în oraș  și  care a promis că va purta discuții cu conducerea societății de furnizare și va  încerca găsirea unei soluții în acest caz. 



D-na Mosneag Ana Maria,  întreabă ce va fi cu șoproanele care au ars, va fi aprobată reconstrucția  sau se va muta în alt loc.




D-ul primar, reconstrucția în  locul unde au fost nu se va face, orașul are o bucată de teren peste pârâu și acolo urmează să fie reconstruite șoproanele. Pe terenul în cauză vor intra mai multe construcții ușoare. 

                            D-ul Balla Ferencz,  dacă se preconizează reconstrucția în zona respectivă, primul pas este,  construirea unui pod pe  care beneficiarii construcțiilor pot ajunge la șoproane. 



D-ul Szabo Tibor,  în zona respectivă este necesară  efectuarea de lucrări prin care albia pârâului să fie  îndreptată .




D-na Moșneag Ilona, oamenii au sesizat faptul că, trecerea de pietoni de vis a vis de magazinul Panda nu a fost revopsită. Întreabă dacă se va revopsi trecerea de pietoni care a fost folosită de mulți oameni.




D-ul viceprimar, conform proiectului pe traseu au fost aprobate trei puncte de trecere de pietoni. Cel din fața magazinului Panda nu a fost prevăzut în proiect.




D-ul Bayka Gyula, în urma sesizării locuitorilor ,trebuie solicitat oficial realocarea punctului de trecere pietoni . Noi ca consilieri reprezentăm interesele locutorilor și luăm măsuri în vederea rezolvării acestora în cazul în care sunt solicitări legitime. 
                            D-ul viceprimar, trebuie văzut unde ar fi bine  să fie amplasate puncte de trecere de pietoni și solicitată  aprobare pentru fiecare punct.



D-ul primar, în acestă acțiune trebuie solicitat sprijinul poliției și împreună stabilite punctele de trecere de pietoni ,după care se poate solicita aprobare  în vederea marcării punctelor stabilite și necesare. 




D-na Moșneag Ana Maria, arată faptul că,  prin poarta dinspre strada Carpați al Romaqua Group când este o ploaie torențială și sau spală curtea toată apa curge pe stradă. Trebuie găsită o soluție în acest sens. 




 D-ul Balla Ferencz, o soluție ar fi dirijarea  apei și direcționarea în scurgerea de canalizare. Cu această soluție se poate stopa curgerea unei cantități mari de apă pe viaduct.




D-ul Olteanu Petrică Ovidiu, arată consiliului faptul că, trebuie găsită o soluție de degajarea unei zone din vecinătatea blocului de  garsoniere care este ocupată cu lemne.  Pe suprafața respectivă poate fi  amenajată  parcare.




D-ul primar, o dată cu sistematizarea zonei se va rezolva și această problemă.



Prezintă consiliului faptul că urmează să primim invitații din partea consiliului din Tallos – Slovacia ( 13-15 august) și dorește să onoreze invitația precum și Zakanyszek – Ungaria (20-21 august) va onora invitația  d-ul viceprimar în vederea participării la manifestări culturale. Invitațiile nu au sosit înaintea ședinței de față urmează ca în ședința din luna august să fie adoptată hotărâre în acest sens.


         În principiu, consiliul este de acord cu deplasarea d-lui primar și viceprimar și urmează ca după primirea invitațiilor în prima ședință să fie adoptată hotărâre în acest sens.
                 Nefiind alte probleme de discutat, ședința se declară închisă.

                 Drept pentru care s-a încheiat prezentul proces verbal spre cele legale.
        SECRETAR GENERAL ,



       PREŞEDINTELE ŞEDINŢEI,
    Moldován Kémenes Ildikó Anna  


                   Márkos Sándor 
